**Ministru kabineta rīkojuma projekta „Par humānās palīdzības sniegšanu Gazas joslas civiliedzīvotājiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrijas nolikuma 4.2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2014. gada 8. jūlija, reaģējot uz teroristisko grupējumu veikto Izraēlas teritoriju apšaudi no Gazas joslas, Izraēla ir uzsākusi un izvērsusi militāru operāciju „Nesatricināmā klints” *(Protective Edge)*, veicot gan uzlidojumus, gan izvietojot sauszemes spēkus Gazas joslā. Izraēla operācijas uzsākšanu pamato ar nepieciešamību iznīcināt *„Hamas”* un citu teroristisko organizāciju infrastruktūru, lai aizsargātu Izraēlas civiliedzīvotājus no turpmākiem uzbrukumiem. Līdz šim Izraēlas operācijas laikā dzīvību zaudējuši vairāk nekā tūkstotis Gazas joslā dzīvojošo palestīniešu, lielākā daļa no tiem civiliedzīvotāji, savukārt aptuveni 6 tūkstoši cilvēku guvuši ievainojumus. Tāpat konflikta gaitā dzīvību zaudējuši 43 Izraēlas karavīri un vairāki Izraēlas civiliedzīvotāji.Ilgstošie starptautiskie centieni panākt pamieru starp Izraēlu un grupējumu *„Hamas”* ir devuši zināmu rezultātu – vairākkārt starp abām pusēm ir panākta vienošanas ieviest īslaicīgu, tā saucamo humanitāro pamieru, lai Gazas joslas iedzīvotāji varētu saņemt pārtiku, dzeramo ūdeni, nepieciešamo medicīnisko aprūpi. Taču joprojām nav panākta vienošanās par ilgstošu pamieru.Vardarbības eskalācija ir atstājusi ļoti negatīvu ietekmi uz teritoriāli nelielās Gazas joslas civiliedzīvotāju humanitāro situāciju. Pēc Apvienoto Nāciju Organizācijas (ANO) datiem konflikts ietekmē faktiski visus - aptuveni 1,8 miljonus, Gazas joslas iedzīvotājus. Pēc konflikta eskalācijas 2014. gada jūlijā aptuveni 165 tūkstoši Gazas joslas iedzīvotāju ir spiesti pamest savas mājas. Liela daļa no pārvietotajām personām uzturas kādā no 83 ANO pagaidu patversmēm. Gazas joslas publiskā infrastruktūra, tostarp slimnīcas, atrodas kritiskā stāvoklī. Aptuveni 1,2 miljoniem iedzīvotāju ir ierobežota iespēja saņemt dzeramo ūdeni. Eiropas Komisijas izplatītajā ziņojumā par Gazas joslas krīzi norādīts uz nepieciešamību pēc pārtikas, dzeramā ūdens, medikamentiem, segām, higiēnas piederumiem, pagaidu nojumēm u.c. priekšmetiem.Šobrīd, lai novērstu humanitāro katastrofu Gazas joslā, darbu koordinē un palīdzību sniedz vairākas ANO aģentūras, piemēram, „ANO Palestīnas bēgļu atbrīvošanas un darba aģentūra Tuvajos Austrumos”, „ANO Humanitāro lietu koordinācijas birojs”, „ANO Pasaules pārtikas programma”, „ANO Starptautiskais Bērnu fonds”, kā arī „Sarkanais Krusts” u.c. starptautiskas organizācijas. Vairākas valstis, tostarp Eiropas Savienības (ES) dalībvalstis, 2014. gada jūlijā ir piešķīrušas papildus līdzekļus Gazas joslas civiliedzīvotāju humanitārās situācijas uzlabošanai. Igaunija piešķīrusi 75 tūkstošus eiro, Īrija – 500 tūkstošus eiro, Somija – 850 tūkstošus eiro, Itālija – 1,65 miljonus eiro. Tāpat Igaunija, Lietuva, Slovēnija, Portugāle, Polija, Čehija, Ungārija u.c. valstis veic ikgadējās iemaksas „ANO Palestīnas bēgļu atbrīvošanas un darba aģentūras Tuvajos Austrumos” palīdzības fondā. 2014. gada jūlijā Gazas joslas civiliedzīvotāju humanitārās situācijas uzlabošanai arī Eiropas Komisija ir piešķīrusi papildus 5 miljonus eiro, ASV 45 miljonus ASV dolāru, Japāna -  5,5 miljonus ASV dolāru, AAE – 41 miljonu ASV dolāru, Austrālija – 5 miljonus ASV dolāru, Saūda Arābija – 53,5 miljonus ASV dolāru, Singapūra – 100 tūkstošus ASV dolāru. ES ietvaros esam vienojušies par kopīgu nostāju Gazas joslas krīzes jautājumā un Latvijai būtu jāizrāda solidaritāte tās īstenošanā, veicot iemaksu 50 000 EUR apmērā.2014. gada 16. jūlija Eiropadomes pieņemtajos secinājumos pausta dziļa nožēla par miermīlīgo civiliedzīvotāju upuriem un paustas nopietnas bažas par straujo humanitārās situācijas pasliktināšanos. Tāpat Eiropadomes secinājumos abas puses aicinātas izbeigt vardarbību, civiliedzīvotāju ciešanas un nodrošināt humānās palīdzības piekļuvi. 2014. gada 22. jūlijā ES Ārlietu Padomes sanāksmē pieņemtajos un Latvijas atbalstītajos Padomes secinājumos par Tuvo Austrumu miera procesu, kopīgi Eiropas Savienības vārdā esam pauduši nosodījumu par lielajiem civiliedzīvotāju upuriem un esam uzsvēruši, ka Izraēlas militārajai operācijai ir jābūt samērīgai un saskaņā ar starptautiskajām cilvēktiesībām. 2014. gada 23. jūlija ES-Dienvidaustrumāzijas Nāciju Asociācijas valstu (ASEAN) ārlietu ministru sanāksmē Briselē esam nosodījuši pārmērīgo spēka lietošanu pret civiliedzīvotājiem, pauduši satraukumu par lielo upuru skaitu un aicinājuši konfliktu risināt sarunu ceļā.Rīkojuma projekts „Par humānās palīdzības sniegšanu Gazas joslas civiliedzīvotājiem” paredz atbalstīt palīdzības sniegšanu Gazas joslas civiliedzīvotājiem. Rīkojuma projekta īstenošana 2014. gadā tiks nodrošināta no valsts budžeta programmas 02.00.00 „Līdzekļi neparedzētiem gadījumiem”. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (euro) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 50 000 | 0 | 0 | 0 |
| 2.1. valsts pamatbudžets | 0 | 50 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 50 000 | 0 | 0 | 0 |
| 3.1. valsts pamatbudžets | 0 | - 50 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 50 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Anotācijas  II, IV, V un VI sadaļa – nav attiecināms.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

01.08.2014. 10:29

975

Z.Zālīte

Āzijas, Āfrikas un Okeānijas valstu nodaļas vecākā referente

67016277, zane.zalite@mfa.gov.lv